Tiada Kata Sechantek Bahasa

"Tiada Kata Sechantek Bahasa" ialah sebuah lagu nyanyian P. Ramlee yang pertama kali diterbitkan dalam filem Anak-ku Sazali pada 1956. Seni katanya ditulis oleh Jamil Sulong dan digubah sendiri oleh P. Ramlee. 

Lagu ini tampil dalam babak ketika Hassan memperdengarkan lagu baru rakamannya itu kepada isteri dan kenalannya melalui peti nyanyi. Namun, isterinya Mahani sejurus jatuh pengsan kerana diketahui sedang mengandung.

 Versi lain 
Lagu ini telah dinyanyikan semula oleh ramai artis terkenal. Antara versi terawal termasuk nyanyian oleh Rafeah Buang yang diterbitkan pada 1970. Selain itu, terdapat juga nyanyian semula oleh Jamal Abdillah dalam album Layang-Layang pada 1983 dan Monoloque dalam albumnya Hikayat Halimunan Abad Ke-21: Jejak Tanah pada 2017. Beberapa album terbaru menggunakan tajuk dan ejaan baru "Tiada Kata Secantik Bahasa". Ia turut dimuatkan semula dalam banyak album kompilasi artis-artis di Malaysia.

 Catatan 

 Rujukan 

Kategori:Lagu P. Ramlee
Kategori:Lagu 1956